Občianske združenie Jarovnice 

Hodnotiaca správa o činnosti

2015


Základom činnosti Združenia je vzťah človeka k človeku (osobný kontakt) a to formou:
- práce v malých skupinách, krúžkoch (pomoc mládeži aktívne využívať voľný čas a talenty),
- školenia, prednášky, besedy (formácia vedúcich),
- vzdelávanie - prevencia, sebarealizácia,
- formovanie mládeže na ceste spoločenského rastu a duchovná formácia,
- sexuálna, zdravotnícka výchova a obslužné činnosti chorým, pomoc rodinám,
- činnosť prispievajúca k etnickej znášanlivosti a tolerancii,
- vzťah k životnému prostrediu a pod.


Aj v roku 2015 sme sa snažili napĺňať prostredníctvom rôznych aktivít a podujatí všetky druhy vyššie spomenutých činností, na ktoré je naše združenie zamerané. Poskytujeme misijnú činnosť -  pastoračnú (duchovná formácia detí, mládeže a dospelých, príprava k sviatostiam, roznášanie Eucharistie starým a chorým ľuďom v dedine aj v osade), edukačnú (voľno-časové aktivity a vzdelávanie detí a mládeže, podpora dobrovoľníctva, výlety a medzikultúrne stretnutia a vystúpenia) a sociálnu (priame pôsobenie v rómskej osade Jarovnice, základné sociálne poradenstvo, aktivačná činnosť a humanitárna pomoc). 


Činnosť Združenia sa vykonávala predovšetkým priamo v rómskej osade Jarovnice, v Pastoračnom centre, ktoré je pri rómskom kostole Panny Márie Fatimskej v rómskej osade, v kultúrnom dome Jarovnice, ale realizovala sa aj v okolitých dedinách a mestách (hlavne medzikultúrne stretnutia a vstúpenia, či výlety).


Od. 1.4.2014 – 30.3.2016 realizujeme projekt podporený rakúskou organizáciou HOPE ´87 pod názvom „Roma-Kinder in der Ostslowakei: im Herzen Europas – am Ende der Welt“, ktorý je zameraný na podporu zmysluplného využívania voľného času rómskych detí, mládeže a rodín. Na realizáciu projektu bolo organizáciou HOPE ´87 poskytnutých 12 570 Eur. Zodpovednými za realizáciu projektu sú Mgr. Silvia Zábavová – s. Silvia CJ a Mgr. Emília Chovancová – s. Ráchel CJ. Tento projekt realizujú v spolupráci s mladými rómskymi dobrovoľníkmi a to v priestoroch Pastoračného centra pri rómskom kostole P. Márie Fatimskej, ktoré sa nachádza priamo v rómskej osade Jarovnice. 

Činnosť v r. 2015 zahŕňala:

· 18.1.2015 - akadémia vo farskom kostole – sv. Antona Pustovníka – sestry CJ a Jarovničania

· 30.1.2015 – akadémia vo farskom kostole o zakladateľke Congregatio Jesu Márii Wardovej – s. Silvia a s. Ráchel CJ

· kaplnky Zázračnej Panny Márie do rómskych rodín – podomová návšteva kaplniek (80 rodín)

· prípravy krížových ciest počas pôstu

· prípravy k sviatostiam a roznášanie Eucharistie chorým v osade a v dedine

· aktivační pracovníci a základné sociálne poradenstvo mladým a rodinám, humanitárna pomoc (týrané ženy, obete nútenej práce, deti s ADHD, prekladateľská pomoc a pod.)

· 3.4.2015 hraná „živá krížová cesta“ v rómskom kostole – s. Ráchel a s. Silvia CJ a mladí rómski divadelníci

· 10.5.2015 – odpustová slávnosť Panny Márie Fatimskej v rómskom kostole – hosť spevácky a hudobný súbor z Hanušoviec. Po omši procesia sochy Panny Márie po osade.

· 23.5.2015 – doprevádzanie 1.sv. prijímania rómskych detí vo Veľkom Šariši našim mládežníckym rómskym zborom Romane Jilé pod vedením s. Ráchel CJ

· 24. a 31.5.2015 – 1. sv. prijímanie v osade 

· 4.6.2015 – adorácia v rómskej osade za obete obchodovania a utečencov

· 11.6.2015 – súťaže a vecné ohodnotenie skupín a najaktívnejších členov na voľnočasových krúžkoch

· 15.6.2015 – záverečné predprádzninové vystúpenie tanečných skupín, skupín počítačov a angličtiny v kultúrnom dome Jarovnice – s. Ráchel, s. Silvia CJ a rómski mladí dobrovoľníci v spolupráci s farským a obecným úradom

· 19.6.2015 – prijatie ekumenických Biblií od Biblickej spoločnosti pre lektorské a biblické stretká (50 Biblií)

· 27.6.2015 – sviatosť birmovania v rómskom kostole

· 1.7.2015 – rozprávka v kine CineMax v Prešove pre 16 malé rómske deti, ktoré boli na stretnutiach počas roka najsnaživejšie – s. Ráchel CJ a mladí rómski dobrovoľníci

· 11.-12.8.2015 – sa s. Ráchel s dvoma dobrovoľníčkami a zároveň členkami speváckeho zboru zúčastnili na projekte Bararas v Čičave – kurz spevu.

· Od 22.-27.10.2015 stretnutie mladých animátorov so Sv. Otcom v Ríme pri príležitosti stretnutia sa Sv. Otca Františka s Rómami z celého sveta. Financie boli čerpané z projektu HOPE ´87 a zo zbierky samotných mladých Rómov – animátorov. Animátori môžu z projektu dostať 150 Eur pri jeho ukončení ako odmenu. Rozhodli sa tieto peniaze použiť na zakúpenie leteniek a absolvovať tento pobyt a stretnutie so Sv. Otcom v Ríme. 8 animátorov platených z projektu sprevádzali traja členovia O.Z. - sr.Ráchel Chovancová CJ, sr. Silvia Zábavová CJ a Radoslav Gejguš.

· 8.11.2015 sa členovia rómskeho divadelného krúžku spolu s mladými s dediny (celý autobus) zúčastnili so sestrami CJ a s p. farárom a p. kaplánom Muzikálu „Príbeh z Tammiru“.

· 13.12.2015 sa sr. Ráchel Chovancová CJ s troma rómskymi dobrovoľníčkami – animátorkami aj tento rok zúčastnila na vianočných trhoch vo farnosti Teplická v Bratislave, aby tam za dobrovoľný príspevok ponúkli výrobky zo šikovných rúk. Výťažok bude použitý na výdavky spojené s činnosťou Združenia

· 24.12.2015 sa uskutočnila pod vedením s. Ráchel Chovancovej CJ vianočná akadémia rómskych detí a 25.12.2015 sa pod vedením s. Silvie Zábavovej CJ a s. Antónie Rusnákovej CJ uskutočnila vianočná akadémia v podaní detí z dediny.

V Jarovniciach 30.1.2016






